Diari Oficial de la Generalitat Valenciana


Sumari del DOGV 5144, del 28-11-2005 (2005/13449)

ORDE de 21 de novembre de 2005, del conseller de Justícia, Interior i Administracions Públiques, per la qual es convoca el fons d'ajudes socials corresponent als anys 2000 al 2004, per al personal laboral de l'administració del consell de la Generalitat Valenciana i es dicten les normes per a la seua distribució.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5144

Data del DOGV
:   28-11-2005

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2005/13199


Data del document
:   21-11-2005

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda social
    * suport econòmic
    * funcionari
    * funció pública

ORDE de 21 de novembre de 2005, del conseller de Justícia, Interior i Administracions Públiques, per la qual es convoca el fons d'ajudes socials corresponent als anys 2000 al 2004, per al personal laboral de l'administració del consell de la Generalitat Valenciana i es dicten les normes per a la seua distribució. [2005/13686]
  
De conformitat amb els criteris continguts en l'acord de la Comissió d'Interpretació, Vigilància i Estudi del II Conveni Col·lectiu (CIVE), subscrit entre l'administració del Govern de la Generalitat i les organitzacions sindicals, en data 30 de setembre de 2005, sobre els fons d'ajudes socials corresponents dels anys 2000, 2001, 2002, 2003, 2004 i 2005 i següents, publicat en el Diari Oficial de la Generalitat Valenciana de 24 d'octubre de 2005, de la Direcció General de treball i Seguretat Laboral, es procedeix a publicar les bases de la convocatòria i dictar les normes per a la distribució dels fons d'ajudes socials dels anys 2000 al 2004, entre el personal laboral al servici de l'administració del Consell de la Generalitat Valenciana inclòs en l'àmbit d'aplicació previst en esta norma. Per això,
  
ORDENE
  
1. Àmbit d'aplicació
  
Tindran dret a percebre la quantitat corresponent en concepte d'ajuda social tots els treballadors i les treballadores, en actiu, o en excedència voluntària per atenció de fills o familiars, de l'administració del Consell de la Generalitat Valenciana, en règim de dret laboral, tant de caràcter fix com a temporal, durant el període cobert per la convocatòria, feta la sol·licitud prèvia.
  
2. Import del fons a repartir
  
Any 6630 357.483 euros
  
Any 2001 0,8% de la massa salarial.
  
Any 2002 0,8% de la massa salarial.
  
Any 5660 888.933 euros
  
Any 7128 293.239 euros
  
3. Comissió del fons d'ajudes socials i normes de repartiment
  
Es crearà una comissió paritària entre l'administració i els sindicats CCOO i UGT (COFOSO) constituïda per dos representants proposats per cadascuna de les centrals sindicals i quatre representants de l'administració, designats per la Direcció General d'Administració Autonòmica, la qual serà l'encarregada d'estudiar les sol·licituds. Una vegada conegut el nombre de treballadores i treballadors amb dret als fons de cada any i, també, el nombre de mesos treballats, la Comissió fixarà la quantitat individualitzada, la qual serà lineal amb independència de la categoria professional exercida, i proporcional al nombre de mesos complets de servicis. Una vegada determinada la quantitat i després del termini d'al·legacions al llistat provisional, que serà de 10 dies, s'elevarà la proposta de resolució al conseller. Esta es farà pública en la pàgina web de la Conselleria de Justícia, Interior i Administracions Públiques, en la seu del carrer Miquelet 5, de València, i en les oficines de l'annex II.
  
4 Requisits, terminis i sol·licituds
  
4.1 Les persones interessades, a partir de l'endemà de la publicació en el Diari Oficial de la Generalitat Valenciana de la present orde, tindran un termini de 10 dies hàbils per a formular la seua sol·licitud, segons el model de l'annex I.
  
4.2 Aquells sol·licitants que a la data d'acabament del termini de presentació d'instàncies estiguen en situació d'alta en la nòmina del personal al servici de l'administració del Consell, ompliran el model d'instància que consta en l'annex I, al qual s'adjuntarà fotocòpia del DNI amb el número d'identificació fiscal i percebran les ajudes que se li concedisquen, a través del compte bancari que tinguen indicat per a l'ingrés periòdic de la seua nòmina.
  
4.3 Les persones sol·licitants que no estiguen d'alta en la nòmina del personal al servici de l'administració del Consell, per al pagament de les ajudes hauran d'adjuntar, al model d'instància de l'annex I, la documentació següent:
  
- Fitxa de manteniment de tercers, publicada al DOGV núm. 4959, de 4 de març de 2005, pàgina 7342.
  
- Fotocòpia acarada del DNI amb número d'identificació fiscal o del document NIF o del passaport.
  
- Certificat bancari acreditatiu de la titularitat del compte bancari de la persona interessada, en el qual caldrà que conste el codi IBAN (codi internacional de compte bancari).
  
4.4 Les instàncies, en model oficial que serà facilitat en les oficines públiques que es relacionen en l'annex II i a través de la pàgina web de la Conselleria de Justícia, Interior i Administracions Públiques, s'adreçaran a la Direcció General d'Administració Autonòmica i seran presentades en eixes oficines o en qualsevol altre punt Prop de la Generalitat Valenciana, també en les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Normes generals per a la concessió de les ajudes
  
5.1 La comissió referida en l'apartat 3, a la vista de les sol·licituds rebudes, una vegada verificat el compliment dels requisits anteriorment assenyalats, posarà de manifest, mitjançant la inserció d'anuncis en els taulers corresponents de les oficines públiques que consten en l'annex II, dos llistats. El primer comprendrà la relació de treballadors amb dret a les ajudes, en el qual constaran els períodes verificats, el segon comprendrà aquelles persones les dades de les quals no consten totalment o parcialment en els registres i arxius corresponents; i es concedirà un termini de 10 dies per a les al·legacions i l'aportació de les proves documentals necessàries, com ara nòmines, certificat de vida laboral, o algun altre document que acredite fefaentment el període treballat.
  
5.2 La comissió, a la vista de les al·legacions i dels documents rebuts, una vegada verificats, realitzarà els càlculs per a establir la quantia individualitzada de les ajudes, conforme al nombre de sol·licituds i períodes de servicis prestats.
  
5.3 En el cas que la prestació de servicis s'haja realitzat en períodes fraccionats, que no suposen mesos complets de servicis dins de l'any, estos períodes s'agruparan per a ser computats com a mesos complets cada 30 dies naturals. En cap cas no podran sumar-se períodes d'anys distints.
  
5.4 La comissió, una vegada ateses les al·legacions i justificacions presentades, tant si hagueren sigut estimades com desestimades, redactarà la proposta de resolució, la qual serà elevada al conseller de Justícia, Interior i Administracions Públiques, el qual procedirà a dictar la resolució corresponent.
  
5.5 Les quantitats resultants es faran efectives als beneficiaris de la forma següent:
  
El fons d'ajuda social corresponent als anys 2000, 2003 i 2004 (1.001.918 euros) en desembre de 2005, amb càrrec a la aplicació pressupostària 91.98.60.215.11.05.
  
El fons d'ajuda social corresponent a l'any 2001, el 0,8% de la massa salarial en març de 2006.
  
El fons d'ajuda social corresponent a l'any 2002, el 0,8% de la massa salarial en gener de 2007.
  
València, 21 de novembre de 2005
  
El conseller de Justícia, Interior i Administracions Publiques,
  
MIGUEL PERALTA VIÑES
  
ANNEX II
  
OFICINES PÚBLIQUES
  
ALACANT
  
Direcció Territorial de la Conselleria de Justícia, Interior i Administracions Públiques.
  
Rambla Méndez Nuñez, 41 (Torre Generalitat)
  
03842 ALACANT
  
Telèfon 018329750
  
Fax 296284314
  
Telèfon PROP 012
  
(320340760 per a telefonades des de fora de la Comunitat Valenciana)
  
CASTELLÓ
  
Direcció Territorial de la Conselleria de Justícia, Interior i Administracions Públiques.
  
C/ Major, 78
  
12930 CASTELLÓ
  
Telèfon 564325648
  
Fax 657911284
  
Telèfon PROP 012
  
(081794742 per a telefonades des de fora de la Comunitat Valenciana)
  
VALÈNCIA
  
Conselleria de Justícia, Interior i Administracions Públiques.
  
Oficina PROP
  
C/ Historiador Chabàs, 2
  
46118 VALÈNCIA
  
Fax 729657664
  
Telèfon PROP 012